पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्ट्रेट स्थित वीडियो कॉन्फ्रेंसिंग कक्ष में गुरुवार को डीडीसी तरनजाेत सिंह व निदेशक डीआरडीए मुमुक्षु चौधरी सहित अन्य पदाधिकारी सीएम की समीक्षा बैठक में शामिल हुए। इस बैठक में सीएम के द्वारा कोरोना महामारी की तैयारी के साथ ही रोजगार सृजन को लेकर जानकारी ली गई तथा अधिकारियों को रोजगार सृजन, मास्क वितरण, सेनेटाइजेशन, सामुदायिक किचेन, पौधरोपण से संबंधित निर्देश दिए गए। सीएम ने कहा कि पिछले लॉकडाउन की तरह इस बार भी सभी इच्छुक लोगों को रोजगार उपलब्ध कराएं। ग्रामीण इलाकों के साथ-साथ शहरी क्षेत्रों में भी मनरेगा तहत रोजगार सृजन कर लोगों को काम मुहैया करावें एवं उन्हें ससमय मजदूरी का भी भुगतान करना सुनिश्चित करें। 7 निश्चय पार्ट-2 के तहत योजनाओं चलायी जा रही है।
जल-जीवन हरियाली अभियान किए जा रहे कार्यों एवं अन्य निर्माण कार्यों में अधिक से अधिक लोगों को काम दें। मुख्यमंत्री ने अधिकारियों को गांवों में रोजगार उपलब्ध कराने के लिए माइकिंग द्वारा लोगों को जानकारी देने का निर्देश दिया। इसके साथ ही जिले के गरीब, निर्धन एवं असहायों के लिए सामुदायिक किचन सुचारू रखने का आदेश दिया। कहा कि किसी भी हालत में उन्हें असुविधा न हो। उन्होंने अधिकारियों को केंद्रों में लॉकडाउन एवं कोविड दिशा निर्देशों के पालन पर भी ध्यान देने की हिदायत दी। कहा कि सभी कार्य स्थलों पर दिशा निर्देशों का अक्षरश: पालन हो एवं लोगों को भी संक्रमण को लेकर सतर्कता रखने के लिए प्रेरित करें। लोगों को सामाजिक दूरी के अनुपालन के साथ ही मास्क पहने रखने के लिए लगातार जागरूकता अभियान चलाएं। डीडीसी ने मुख्यमंत्री को जिला में कोरोना संक्रमण से बचाव की तैयारियों की जानकारी दी। कहा कि अधिकारियों द्वारा लगातार लॉकडाउन के साथ ही कोविड के दिशा निर्देशों के अनुपालन के लिए अभियान चलाया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn